EkBass/fiwiki-20250220-pages-articles huggingface dataset:
Electronic Frontier Foundation

Electronic Frontier Foundation (lyh. EFF) on vuonna 1990 perustettu kansainvälinen tietoyhteiskunnan kansalaisoikeuksia puolustava järjestö. Järjestön pääasiallisena tavoitteena on tuoda julkisuuteen ongelmakohtia sekä valistaa poliitikkoja ja mediaa kansalaisoikeuksiin, kuten sananvapauteen ja yksityisyyteen liittyvissä asioissa. Viime kädessä EFF toimii myös näiden asioiden puolustajana. EFF on myös yksi virallisista Maailman henkisen omaisuuden järjestön (WIPO) tarkkailijajäsenistä.WIPO | Electronic Frontier Foundation EFF:n toiminta on rahoitettu lahjoitusvaroista. Järjestön keskustoimisto on San Franciscossa ja sillä on haarakonttorit Torontossa, Washingtonissa ja Brysselissä. EFF toimii usealla eri tavalla. Keinovalikoimiin kuuluu muun muassa rahoituksen ja/tai asiantuntemuksen tarjoaminen niissä oikeuskäsittelyissä, joiden se uskoo vaikuttavan kansalaisoikeuksiin. Toinen keinoista on nostaa julkisuuteen ongelmakohtia. Kolmantena merkittävänä keinona se seuraa ja pitää arkistoa sen toiminnan piiriin liittyvistä uutisista ja lakiehdotuksista, sekä tarvittaessa osoittaa niiden ongelmakohtia. ==Historia== The Electronic Frontier Foundationin perustivat heinäkuussa 1990 Mitch Kapor, John Gilmore ja John Perry Barlow, jotka tunsivat toisensa The WELL -BBS:n kautta. Alkuperäisen rahoituksen toiminnalle antoivat Kapor, Steve Wozniak ja tuntematon lahjoittaja.Formation documents and mission statement for the EFF Järjestön perustamisen motivaationa toimi Yhdysvaltojen salaisen palvelun massiivinen hakkerien kiinniottoon tähdännyt operaatio Sundevil. Operaatio Sundevilin yhteydessä takavarikoitiin myös roolipeliyritys Steve Jackson Gamesin omaisuutta. Steve Jackson Gamesin ratsia toimi vedenjakajana, joka herätti ihmiset seuraamaan, mitä digitaalisessa maailmassa tapahtuu ja johti myös nykymuotoisen kansalaisoikeuksia ajavan Electronic Frontier Foundationin syntymiseen. == Katso myös == *Digitaaliset oikeudet *Electronic Frontier Finland *Free Software Foundation *GNU *Käyttöoikeuksien hallinta *Sensuuri *Stop Online Piracy Act *Tiedonsaantivapaus == Lähteet == ==Kirjallisuutta== * * * * * == Aiheesta muualla == * Electronic Frontier Foundation. Järjestön kotisivu. * * tunnettu myös nimellä: Luokka:Yhdysvaltalaiset säätiöt Luokka:Yhdysvaltalaiset järjestöt Luokka:Ihmisoikeusjärjestöt Luokka:Kansalaisjärjestöt Luokka:Kuluttajansuoja Luokka:Internet-kulttuuri Luokka:Yksityisyys Luokka:Sananvapaus Luokka:Politiikka ja teknologia
EFF

EFF tarkoittaa: * Electronic Frontier Foundation, tietoyhteiskunnan kansalaisoikeuksia puolustava järjestö * Economic Freedom Fighters, eteläafrikkalainen puolue
RoHS-direktiivi

RoHS-direktiivi (The Restriction of the use of certain Hazardous Substances in Electrical and Electronic Equipment) on Euroopan unionin säädös, jolla rajoitetaan tiettyjen haitallisten aineiden käyttöä sähkö- ja elektroniikkalaitteissa. Näitä aineita ovat elohopea, kadmium, lyijy, kuusiarvoinen kromi sekä palonsuoja-aineet PBB (polybromattu bifenyylieetteri) ja PBDE (polybromattu difenyylieetteri). Direktiivi on voimassa 1. heinäkuuta 2006 alkaen.Sähköala.fi. RoHS-direktiivin soveltamisalaan kuuluvat seuraavat laiteluokat: * Suuret ja pienet kodinkoneet * Tieto- ja teletekniset laitteet * Kuluttajaelektroniikka * Valaistuslaitteet * Sähkö- ja elektroniikkatyökalut * Lelut * Vapaa-ajan- ja urheiluvälineet * Automaatit * Hehkulamput RoHS- direktiivin valvontaviranomaisena Suomessa toimii Turvallisuus- ja kemikaalivirasto eli Tukes. Direktiivillä pyritään suojelemaan ihmisten terveyttä, vähentämään haitallisia jätteitä ja edistämään jätteiden hyödyntämistä ympäristöä säästäen.Tukes: RoHS-direktiivit 2002/95/EY ja 2011/65/EU RoHS-direktiiviin liittyy läheisesti Euroopan unionissa säädetty sähkö- ja elektroniikkalaiteromun tuottajavastuuseen liittyvä WEEE- direktiiviin (Waste Electrical and Electronic Equipment). == Juottaminen == RoHS-direktiivin vaikutuksesta kulutuselektroniikan juotemateriaaleista on poistunut lyijy. Aiemmin lyijyä käytettiin tina-lyijyseoksessa (60 % tinaa, 40 % lyijyä, jotta se saatiin sulamaan alhaisemmassa lämpötilassa. Tina-lyijyn korvaajaksi on tullut useita eri vaihtoehtoja, joista tina 96,5 %-hopea 3 %-kupari 0,5 % on yleisin ns. SAC-juote. Myös juotteet ilman hopeaa ovat osoittautuneet toimiviksi, esimerkiksi aaltojuotosprosessiin soveltuva juoteseos tina 99,3 %-kupari 0,7 %. == Lähteet == == Aiheesta muualla == * Asetus * Teknologiateollisuus: RoHS-direktiivi Luokka:Euroopan unionin direktiivit Luokka:Jätehuolto Luokka:Euroopan unionin ympäristöpolitiikka
Italian kuningaskunta

Italian kuningaskunta tarkoittaa useita valtioita eri aikoina samoilla seuduilla: * Italian kuningaskunta (476–493), germaanikuningas Odovakarin perustama valtakunta * Italian kuningaskunta 489–553, ostrogoottien kuningaskunta * Langobardien kuningaskunta 568–774, langobardien itsenäinen kuningaskunta, joka käytti myös nimeä Italian kuningaskunta * Italian kuningaskunta, erosi Frankkien valtakunnasta 839 ja kuului Pyhään saksalais- roomalaiseen keisarikuntaan 926–1806 * Italian kuningaskunta 1805–1814, Napoleonin perustama nukkevaltio * Italian kuningaskunta 1861–1946, Italian yhdistymisen seurauksena syntynyt valtio.
Ruotsin maapäivät

Ruotsin maapäivät eli maakuntakokous (myös provinsiaalikokous) oli kokous, jonne säädyt, eli eri säätyjen valitut tai perinnölliset edustajat, kokoontuivat usein kuninkaan johdolla. Säätyvaltiopäivistä maakuntakokous erosi siinä, että koolle kutsuttiin vain valtakunnan jonkin osan säädyt.Maakuntapäivät - Pieni tietosanakirja, sivu 1292 Ruotsin valtakunnassa maakuntakokouksia voitiin kutsua valtiopäivien väliaikana jollekin Suomen paikkakunnalle. Suomen maapäivistä merkittävimpiä olivat vuonna 1616 pidetyt Helsingin maapäivät. Muita maakuntakokouksia pidettiin Turussa vuonna 1657,Leo Harmaja: Piirteitä Genetz-suvun esivanhemmista - Genos 2 (1931), s. 85-97 Helsingissä 1671, Turussa ja Porvoossa 1676.Isacus Tammelinus Myös pikkuvihan aikana 1742 pidettiin Turussa maapäivät. == Lähteet == Luokka:Maapäivät Luokka:Suomen poliittinen historia Luokka:Ruotsin poliittinen historia
Bojan Križaj

Bojan Križaj (s. 3. tammikuuta 1957 Kranj, Slovenian KT) on Jugoslaviaa urallaan edustanut slovenialainen alppihiihtäjä. Križaj'n uran ainoa aikuisten arvokisamitali tuli vuoden 1982 Schladmingin maailmanmestaruuskilpailuiden pujottelusta, jossa hän sijoittui hopealle. Hän oli osallistunut jo vuoden 1974 St. Moritzin MM-kilpailuihin sijoittuen pujottelussa sijalle 13. Lake Placidin olympialaisissa Križaj jäi suurpujottelun pronssimitalistista Itävallan Hans Ennistä vain 0,02 sekunnin päähän. Kotikisoissaan Sarajevon olympialaisissa 1984 Križaj oli pujottelun seitsemäs ja suurpujottelun yhdeksäs. Hän sijoittui vielä MM-kilpailuissa 1985 pujottelussa 5:ksi ja suurpujottelussa 8:ksi, sekä 1987 pujottelussa 6:ksi. Hän joutui jättämään vuoden 1988 Calgaryn talviolympialaiset väliin, koska loukkaantui juuri ennen kisoja. Križaj voitti kahdeksan maailmancupin pujottelun osakilpailua ja oli yhteensä 33 kertaa palkintokorokkeella. Hän voitti pujottelun maailmancupin kaudella 1986-1987 ja sijoittui kokonaiskilpailussa neljänneksi kaudella 1979-1980. Križaj valittiin Slovenian vuoden miesurheilijaksi yhteensä viisi kertaa. Hän lopetti uransa vuonna 1988. ==Osakilpailuvoitot== Päivä Paikka Laji 20\. tammikuuta 1980 Wengen pujottelu 25\. tammikuuta 1981 Wengen pujottelu 20\. maaliskuuta 1982 Kranjska Gora pujottelu 12\. helmikuuta 1983 Markstein pujottelu 16\. joulukuuta 1984 Madonna di Campiglio pujottelu 21\. maaliskuuta 1986 Bromont pujottelu 20\. joulukuuta 1986 Kranjska Gora pujottelu 25\. tammikuuta 1987 Kitzbühel pujottelu ==Lähteet== * *Križaj Ski- databasen sivuilla Luokka:Jugoslavialaiset alppihiihtäjät Luokka:Vuonna 1957 syntyneet Luokka:Elävät henkilöt
Nakayaman lemma

Nakayaman lemma tai Nakajaman lemma on kuuluisa kommutatiivisen algebran äärellisviritteisia moduleja koskeva tulos. Olkoon (A,m) paikallinen rengas ja M äärellisviritteinen A-moduli. Tällöin ehdosta M=mM seuraa M=O. Yleisemmin sama pätee jos ehdosta M=IM seuraa M=O, missä I on M:n ideaali, jolle (1+I)\subset A^\times. Nakayaman lemmassa A:n äärellisviritteisyys on oleellista: Esimerkiksi olkoon A=\mathbb{Z}_{(5)}\subset \mathbb{Q} paikallinen rengas. Selvästi \mathbb{Q}=5\mathbb{Q}, mutta \mathbb{Q} e 0, sillä \mathbb{Q}=\sum_{i=0}^\infty A\cdot 5^{-i} ei ole äärellisviritteinen A:n suhteen. == Lähteet == * http://at.yorku.ca/cgi- bin/bbqa?forum=ask_an_algebraist;task=show_msg;msg=4030.0001 * Reid, Miles: Undergraduate Commutative Algebra Luokka:Kommutatiivinen algebra Luokka:Matemaattiset teoreemat
Töpökät

Töpökät (Conopophagidae) on pienikokoisten varpuslintujen heimo. Nämä linnut elävät Keski- ja Etelä-Amerikan trooppisilla ja subtrooppisilla alueilla. Töpökät ovat pyöreähköjä, lyhytsiipisiä ja pitkäjalkaisia lintuja. Koko vaihtelee 12 senttimetristä 18 senttimetriin. Koiraat ovat naaraita värikkäämpiä ja yleisväritykseltään näitä punaisempia ja ruskeampia. Töpökät ovat hyönteissyöjiä, pääravintoa ovat hämähäkit, toukat, heinäsirkat ja kovakuoriaiset. Ne elävät lähellä maata, jotkin lajit läpipääsemättömissä tiheiköissä ja toiset avoimissa metsissä. Töpököiden heimoon (Conopophagidae) kuuluu kaksi sukua ja 10 lajia. ==Suvut ja lajit== ===Rosvomuurat Pittasoma=== * Rosvomuura (Pittasoma rufopileatum) * Suomuvatsamuura (Pittasoma michleri) ===Töpökät Conopophaga=== * Harmaaselkätöpökkä Conopophaga peruviana * Hupputöpökkä Conopophaga roberti * Liuskevatsatöpökkä Conopophaga ardesiaca * Mustanaamatöpökkä Conopophaga aurita * Mustaposkitöpökkä Conopophaga melanops * Mustavatsatöpökkä Conopophaga melanogaster * Ruskolakkitöpökkä Conopophaga castaneiceps * Rusorintatöpökkä Conopophaga lineata == Lähteet == Luokka:Töpökät
The Revolution

The Revolution oli Princen taustayhtye vuosina 1984–1986. Se soitti kolmella Princen albumilla: Purple Rain, Around the World in a Day ja Parade, ja kahdella kiertueella. The Revolution esiintyy myös Princen elokuvassa Purple Rain. Vuosina 1978–1982 Prince teki albuminsa suurimmaksi osaksi itse säveltäen, sanoittaen ja tuottaen kaiken materiaalin ja soittaen yleensä myös kaikki instrumentit yksin. Näinä aikoina Princen yhtye toimi lähinnä kiertueilla. Sen nimi oli silloinkin The Revolution, mutta tässä vaiheessa yhtye ei saanut vielä mainintaa Princen levyillä, sillä se osallistui hyvin vähän studiotyöhön. Myös yhtyeen jäsenet vaihtelivat, kunnes klassinen kokoonpano vakiintui vuonna 1984. Siihen kuuluivat Wendy Melvoin, Lisa Coleman, Doctor Fink, Bobby Z ja David Coleman. Live-Revolutioniin kuului vakituisesti myös Sheila E. Revolution hajosi erimielisyyksiin vuonna 1986 Parade-albumin jälkeen. Sen jälkeen yhtye on esiintynyt kahdella Princen kappaleella: It’s Gonna Be Beautiful Night (albumilla Sign o' the Times) ja The One U Wanna C (albumilla Planet Earth). Myöhemmin Wendy Melvoin ja Lisa Coleman perustivat oman Wendy & Lisa -duonsa, joka on levyttänyt muun muassa Eric Claptonin, Neil Finnin ja Joni Mitchellin kanssa. == Jäsenet == * Prince * Dez Dickerson * André Cymone * Bobby Z. * Gayle Chapman * Doctor Fink * Brownmark * Lisa Coleman * Wendy Melvoin * Miko Weaver * Eric Leeds * Atlanta Bliss * Jerome Benton * Greg Brooks * Wally Safford * Susannah Melvoin * Jill Jones Luokka:Yhdysvaltalaiset poikabändit Luokka:Yhdysvaltalaiset tyttöbändit Luokka:Yhdysvaltalaiset rockyhtyeet Luokka:Yhdysvaltalaiset funkyhtyeet
The New Power Generation

The New Power Generation, eli NPG on Princen taustayhtye, joka vaikutti aktiivisena vuosina 1991-1998\. Yhtye on edelleen toiminnassa, vaikka 2000-luvulla sen rooli Princen levyillä on vähentynyt. Princen ja The New Power Generationin ensimmäinen yhteistyö, Diamonds and Pearls -albumi (1991) osoittatui Princen 1990-luvun suurimmaksi menestykseksi. Arvostetuin heidän yhdessä tekemänsä levy on kuitenkin Love Symbol -albumi vuodelta 1992. Vuonna 1993 ilmestyi NPG:n oma levy, Goldnigga, jolla Princen rooli on vahvasti läsnä. Toinen New Power Generationin oma albumi on nimeltään Newpower Soul. == Jäsenet == * Prince * Renato Neto * Morris Hayes * Cora Dunham * Josh Dunham * Mike Phillips * Maceo Parker * Lee Hogan * Greg Boyer * Shelby J. * Marva King Luokka:Yhdysvaltalaiset poikabändit Luokka:Yhdysvaltalaiset tyttöbändit Luokka:Yhdysvaltalaiset rockyhtyeet Luokka:Yhdysvaltalaiset funkyhtyeet
Bilipschitz-kuvaus

Jos X ja Y ovat metrisiä avaruuksia metriikkoinaan d ja d^\prime, sanotaan, että kuvaus f:X\to Y on bilipschitz, jos on olemassa sellainen luku M\geq 1, että d(x,y)/M\leq d'(f(x),f(y))\leq Md(x,y) kaikilla x,y\in X. Voidaan myös sanoa, että f on M-bilipschitz. Siis bilipschitz-kuvaus on sellainen Lipschitz-kuvaus, jonka käänteiskuvaus on myös Lipschitz. Bilipschitz-kuvaus on upotus. ==Lähteet== * ==Kirjallisuutta== * Luokka:Metrinen topologia
Tyttö ja kettu

Tyttö ja kettu, alkuperäiseltä nimeltään Le renard et l'Enfant, on Luc Jacquetin ohjaama ranskalainen luontoelokuva vuodelta 2007. Suomessa elokuvan ensi-ilta oli 8. helmikuuta 2008. Elokuvan pääosassa on Bertille Noël-Bruneau, jonka suomenkielisenä ääninäyttelijänä on Siiri Siltala. Muita ääninäyttelijöitä ovat muun muassa Rasmus Lehtosaari pojan roolissa ja Minttu Mustakallio, joka toimii elokuvan kertojana (alkuperäisessä versiossa Isabelle Carré). Elokuvan suomenkielisen dubbauksen on ohjannut Pekka Lehtosaari. ==Juoni== Tyttö ja kettu tutkiskelee ihmisen ja luonnon välistä suhdetta. Elokuva kertoo nuoresta Lila-tytöstä, joka ystävystyy villin ketun kanssa. Elokuva kuvaa maailmaa myös ketun näkökulmasta; miten kettu aistii vaarat, äänet ja näyt. ==Aiheesta muualla== * Virallinen kotisivu * Suomeksi dubatun version virallinen kotisivu * Finnkinon esittelysivu * * Le Renard et l'Enfant * Bertille Noël-Bruneaun haastattelu Luokka:Vuoden 2007 ranskalaiset elokuvat Luokka:Luontoelokuvat Luokka:Elokuvat ketuista
Bill Owen

Bill Owen (14. maaliskuuta 1914 Acton, Lontoo – 12. heinäkuuta 1999 Westminster, Lontoo), oikealta nimeltään William John Owen Rowbotham, oli englantilainen näyttelijä ja lauluntekijä, joka tunnetaan parhaiten Compo Simmoniten roolista tv-komediassa Vielä virtaa. ==Nuoruus ja ura== Owen syntyi Actonissa, Lontoossa vuonna 1914. Nuoruudessaan hän lauloi ja soitti rumpuja yökerhoissa. Owen teki ensiesiintymisensä näyttämöllä repertoaariteatterissa Cambridgessa 19-vuotiaana. Vuonna 1939 Owen liittyi Unity Theatre Companyyn, jossa hän tuotti ja kirjoitti näytelmiä seuraavan 13 vuoden ajan, tullen lopulta taiteelliseksi johtajaksi. Toisen maailmansodan aikaan Owen palveli huoltojoukoissa, jossa hän sai luutnantin arvon. Owen kuitenkin haavoittui räjähdyksessä harjoituksien aikana ja palasi näyttelijän töihin. Owen teki ensimmäisen elokuvaesiintymisensä vuonna 1945 lyhytelokuvassa Song of the People. Pian tämän jälkeen hän otti taiteilijanimen Bill Owen. Owen esiintyi muun muassa Carry On -komediaelokuvasarjassa ja teki ensiesiintymisensä Broadwaylla vuonna 1950. 1960-luvulla Owen työskenteli lauluntekijänä, sanoittaen muun muassa kappaleen Marianne Cliff Richardille vuonna 1968. Pitkästä urastaan huolimatta Owen tuli tunnetuksi vasta Vielä virtaa -sarjan Compo Simmoniten roolista. Owen aloitti roolissa vuonna 1973 ja näytteli Compoa kuolemaansa asti. Owenin kuoltua myös hänen roolihahmonsa kuoli. Compon ja Owenin kuoltua Compon poika Tom Simmonite, jota näytteli Owenin poika Tom Owen, jatkoi sarjaa. ==Yksityiselämä== Owen oli naimisissa Edith Stevensonin kanssa vuodesta 1947 vuoteen 1964. Pariskunnalla on yksi poika, näyttelijä Tom Owen (1949–2022). Erottuaan Stevensonista Owen avioutui Kathleen O'Donoghuen kanssa vuonna 1977. Avioliitto kesti Owenin kuolemaan saakka. Owen oli aktiivinen Työväenpuolueen kannattaja. Hänet nimettiin brittiläisen imperiumin ritarikuntaan vuonna 1976. Owen kuoli haimasyöpään 85-vuotiaana 12. heinäkuuta 1999. Hänet on haudattu Upperthongissa sijaitsevan St Johnin kirkon hautausmaalle, lähelle Holmfirthin kylää, jossa Vielä virtaa -sarja kuvattiin. ==Lähteet== Luokka:Englantilaiset näyttelijät Luokka:Brittiläiset lauluntekijät Luokka:Vuonna 1914 syntyneet Luokka:Vuonna 1999 kuolleet
Nicki French

Nicki French (s. 26. syyskuuta 1964 Carlisle, Cumbria, Englanti) on englantilainen laulaja ja tanssija. Hän on levyttänyt coverversion kappaleesta "Total Eclipse of the Heart" vuonna 1995. Hän osallistui Eurovision laulukilpailuun vuonna 2000, jossa hänen laulamansa kappale "Don't Play That Song Again" sai 28 pistettä. ==Diskografia== ===Albumit=== *Secrets (1995) *Total Eclipse of the Heart (1997) *French Revolution (1998) *12" Essentials (2000) ==Aiheesta muualla== *Nicki Frenchin viralliset kotisivut *Nicki Frenchin kotisivut Myspace:ssa *Fanisivu Luokka:Brittiläiset laulajat Luokka:Brittiläiset tanssijat Luokka:Yhdistyneen kuningaskunnan euroviisuedustajat Luokka:Vuonna 1964 syntyneet Luokka:Elävät henkilöt Luokka:Vuoden 2000 euroviisuedustajat
Lotus Esprit

Lotus Esprit on Lotus-automerkin malli, jota valmistettiin Britanniassa vuosina 1976-2004\. Esprit oli teräsrungon varaan rakennettu kaksipaikkainen lasikuitukorinen urheiluauto, jossa oli pitkittäin sijoitettu keskimoottori ja viisivaihteinen käsivalintainen vaihteisto. Auton alkuperäinen muotoilija on Giorgetto Giugiaro; 1987 esitellyn, uudemman korimallin muotoili Peter Stevens. Useimmissa malleissa moottorina käytettiin Lotuksen omaa 4-sylinteristä twin cam -moottoria, jonka iskutilavuus vaihteli 2,0–2,2 litran välillä ja suurin teho versiosta riippuen oli 150–300 hevosvoimaa. Viimeisissä Esprit-versioissa käytettiin niin ikään Lotuksen itse suunnittelemaa ja valmistamaa V8-moottoria. == Mallit == * ESPRIT S1 1976-1977 * ESPRIT S2 1978-1981 * ESPRIT JPS 1978-1979 * ESPRIT S2.2 1980-1981 * ESPRIT ESSEX 1980 * ESPRIT S3 1981-1987 * TURBO ESPRIT 1981-1986 * TURBO ESPRIT HC 1987 * ESPRIT TURBO 1987-1990 * ESPRIT 1987-1990 * ESPRIT SE 1989-1991 * ESPRIT S 1991 * ESPRIT X180R 1991-1992 * ESPRIT SE 1992-1993 * ESPRIT S4 1993-1996 * ESPRIT SPORT 300 1993 * ESPRIT S4s 1995-1996 * ESPRIT GT3 1996-1998 * ESPRIT V8 1996-98 * ESPRIT V8-GT 1998-01 * ESPRIT V8-SE 1998-01 * ESPRIT SPORT 350 1999 * ESPRIT 2002-03 * ESPRIT 2002-04 == Aiheesta muualla == Esprit Luokka:S-segmentin autot Luokka:1970-luvun autot Luokka:1980-luvun autot Luokka:1990-luvun autot Luokka:2000-vuosikymmenen autot
Kediri

Kediri on kaupunki Indonesiassa. Se sijaitsee lähellä Brantas-jokea Itä-Jaavan provinssissa, Jaavan saarella. Kaupunki on merkittävä kauppakeskus Indonesian sokeri- ja savuketeollisuudelle. Vuonna 2002 Kedirissä oli 240 163 asukasta. Kaupungissa toimii Indonesian jalkapalloliigan ylimmällä sarjatasolla pelaava Persik Kediri. Joukkue on voittanut ensimmäisen divisioonan kaksi kertaa. Viimeisin mestaruus tuli 2006. Vuonna 2007 tehdyt arkeologiset löydöt näyttäisivät viittaavan siihen, että Kediriä ympäröivällä alueella on saattanut sijaita 1000- ja 1200-luvuilla vaikuttanut hindulais-buddhalainen Kedirin kuningaskunta. ==Lähteet== ==Aiheesta muualla== *About Kediri Regency Luokka:Indonesian kaupungit
Ping Pong (yhtye)

Ping Pong () on israelilainen popyhtye, joka muistetaan parhaiten edustettuaan Israelia vuonna 2000 Euroviisuissa Tukholmassa laululla Same'ach. Laulun sanat viittasivat Damaskoksesta olevaan ystävään, joka tapaili israelilaista tyttöä. Kappaleen lopussa laulajat liehuttivat Israelin -ja Syyrian lippuja. Laululla haluttiin viestittää Israelin ja Arabimaiden välistä rauhaa. Yhtyeen jäseniä ovat Guy Asif, Ahal Eden, Roy Arad ja Yifat Giladi ja yhtye on julkaissut yhden albumin numeltään Between Moral and Fashion vuonna 2000. Ping Pong Luokka:Israelin euroviisuedustajat Luokka:Vuoden 2000 euroviisuedustajat
Maapäivät

Maapäivät on nimitys erilaisista valtiollisista kokouksista, joihin osallistuu jonkin tietyn alueen edustajia käsittelemään alueen lainsäädäntöön ja hallintoon liittyviä asioita. Joissakin tapauksissa maapäivät-nimitystä on käytetty säännöllisesti kokoontuvista parlamenteista, toisissa tapauksissa maapäivät ovat kokoontuneet jonkin poikkeuksellisen tilanteen vuoksi. Suomessa on pidetty kolmet maapäivät, vuosina 1616, 1742 ja 1809. ==Etelä-Tiroli== Italian itsehallinnollisen alueen Etelä-Tirolin parlamenttia kutsutaan saksaksi maapäiviksi (saks. Südtiroler Landtag). ==Itävalta ja Saksa== Itävallan ja Saksan osavaltioparlamentteja kutsutaan maapäiviksi (saks. landtag). ==Liechtenstein== Liechtensteinin parlamentti on nimeltään landtag eli maapäivät. ==Suomessa pidetyt maapäivät== * Helsingin maapäivät, pidettiin Kustaa II Aadolfin kutsusta vuonna 1616. * Turun maapäivät, pidettiin pikkuvihan aikana vuonna 1742. * Porvoon valtiopäivät, joita toisinaan kutsutaan maapäiviksi, pidettiin Venäjän vallan alkaessa vuonna 1809. ==Katso myös== * Ruotsin maapäivät * Valtiopäivät *
Erwin Resch

Erwin Resch (s. 2. huhtikuuta 1957 Mariapfarr, Itävalta) on itävaltalainen uransa lopettanut alppihiihtäjä. Resch saavutti pronssia syöksylaskusta Schladmingin maailmanmestaruuskilpailuissa 1982. 1984 Sarajevon olympialaisten syöksylaskussa, hän sijoittui yhdenneksitoista. Maailmancupissa Resch pystyi kolmeen syöksylaskun osakilpailuvoittoon ja yhteensä 13 palkintokorokepaikkaan. Hän sijoittui syöksylaskun maailmancupissa toiseksi ja kokonaiskilpailussa kahdenneksitoista kaudella 1983–1984. Resch lopetti uransa vuonna 1991. ==Osakilpailuvoitot== Päivä Paikka Laji 13\. joulukuuta 1981 Val Gardena syöksylasku 9\. tammikuuta 1983 Val d'Isère syöksylasku 4\. joulukuuta 1983 Schladming syöksylasku ==Lähteet== * *Resch Ski-databasen sivuilla Luokka:Itävaltalaiset alppihiihtäjät Luokka:Vuonna 1957 syntyneet Luokka:Elävät henkilöt
Wolfram Sievers

Wolfram von Sievers (10. heinäkuuta 1905 – 2. kesäkuuta 1948) oli saksalainen natsitohtori, joka toimi Ahnenerben pääsihteerinä vuosina 1935–1945. Sievers syntyi Hildesheimissä vuonna 1905 ja työskenteli jonkin aikaa kirjakauppiaana. Hän liittyi kansallissosialistiseen puolueeseen vuonna 1929 ja työskenteli myöhemmin Dachaun keskitysleirillä August Hirtin kanssa ja siirtyi 1943 sijaisjohtajaksi valtakunnan tutkimustoimistoon. Sievers osallistui ja johti muun muassa altistumis- ja jäädytystutkimuksia keskitysleireillä. Kokeissa vankeja pidettiin jääkylmässä vedessä kunnes he menettivät tajuntansa tai kuolivat. Yhteensä noin 280–300 vankia kuoli näissä jäädytyskokeissa. Sieversiä kutsuttiin ”natsi-Siniparraksi” johtuen tavasta kerätä irtisahattuja juutalaisten päitä. Sievers tuomittiin sodan jälkeen kuolemaan 20. elokuuta 1947 rikoksista ihmisyyttä vastaan lääkärioikeudenkäynnissä, ja hirtettiin 2. kesäkuuta 1948. Luokka:Saksalaiset teloitetut Luokka:Sotarikoksista teloitetut Luokka:Vuonna 1905 syntyneet Luokka:Vuonna 1948 kuolleet
Asikkalan kirkonkylä

Asikkalan kirkonkylä sijaitsee Asikkalassa noin kuusi kilometriä Vääksystä pohjoisluoteeseen. Kirkonkylän läpi kulkee Vääksyn ja Sysmän välinen seututie 314, jolla sijaitsee Asikkalan kirkonkylän pikavuoropysäkki. Asikkalan kirkonkylällä sijaitsee Asikkalan kirkko. Nähtävyyksiin kuuluu kirkon lisäksi talomuseo. Alueella toimii Koulutuskeskus Salpauksen yksikkö. Alueen asukasluku on noin 100 henkilöä, ja kirkonkylä on kokonaan maaseutua. Kirkonkylältä on noin kahdeksan kilometrin matka Pulkkilanharjulle. Asikkalan kirkonkylä on luokiteltu Suomen valtakunnallisesti merkittäviin rakennettuihin kulttuuriympäristöihin, koska se Museoviraston mukaan ilmentää hyvin suomalaisten kirkonkylien rakennustapaa ennen 1920–1930-luvuilla alkanutta uusiutumisvaihetta. Kirkonkylä on säilynyt varsin alkuperäisenä, koska Asikkalan kaupallinen keskusta on kasvanut Vääksyyn. ==Lähteet== Luokka:Asikkalan kylät Luokka:Suomen kirkonkylät Luokka:Valtakunnallisesti merkittävät rakennetut kulttuuriympäristöt Suomessa
August Hirt

August Hirt (28. huhtikuuta 1898 Mannheim - 2\. kesäkuuta 1945 Schönenbach/Schwarzwald) oli SS-Hauptsturmführer (kapteeni), joka palveli valtakunnanyliopiston puheenjohtajana Strasbourgissa toisen maailmansodan aikana. Hän työskenteli Ahnenerbe-divisioonassa yhdessä Wolfram Sieversin ja Bruno Begerin kanssa. He keräsivät Dachaun keskitysleirissa murhattujen vankien luurankoja ja lähettivät 79 juutalaismiestä, 30 juutalaisnaista, 2 puolalaista, ja 4 aasialaista Natzweiler-Struthofin keskitysleiriin kaasutettaviksi. Ruumiit palautettiin natsitohtoreille tutkimusta varten. Jotkut epäilevät että aasialaiset olivat neuvostovankeja. Hirt ilmeisesti tutki meskaliinin vaikutusta myrkkynä. Sodan jälkeen hän tappoi itsensä Schönenbachissa. == Aiheesta muualla == Luokka:SS-sotilaat Luokka:Sotarikoksista syytetyt Luokka:Itsemurhan tehneet Luokka:Vuonna 1898 syntyneet Luokka:Vuonna 1945 kuolleet
Waldemar Hoven

Waldemar Hoven (10. helmikuuta 1903 – 2. kesäkuuta 1948) oli päälääkärinä Buchenwaldin keskitysleirillä, jossa hän oli vastuussa vankien murhaamisesta injektiopistoksilla, jotka sisälsivät fenolia tai bensiiniä. Hoven syntyi Freiburgissa, Saksassa. Opiskeltuaan lääketiedettä Yhdysvalloissa Hoven liittyi SS:ään 1934. Hänet ylennettiin SS-Hauptsturmführeriksi Waffen-SS:ään. Hän oli myös vastuussa vangittujen entisten SS-upseerien tappamisesta myrkkypistoksilla. He olisivat voineet käynnistää tutkimukset Ilse Kochia vastaan, jonka kanssa Hovenilla huhuttiin olevan suhde. SS toimitti Hovenin oikeuteen, jossa SS-tuomari Konrad Morgen todisti Hovenin syylliseksi murhiin syöttämällä samaa myrkkyä venäläisille sotavangeille, jotka kuolivat samoihin oireisiin kuin SS-upseerit. Hoven todettiin syylliseksi ja tuomittiin kuolemaan. Tosin hän vietti vain 18 kuukautta vangittuna Buchenwaldissa, ennen kuin natsit armahtivat hänet, lääkärien tarve alkoi olla suuri natsi-Saksassa. Sodan jälkeen liittoutuneet vangitsivat Hovenin. Hän joutui lääkärioikeudenkäyntiin, jossa hänet todettiin syylliseksi sotarikoksiin ja rikoksiin ihmisyyttä vastaan sekä kuulumisesta rikollisjärjestöön. Hoven tuomittiin kuolemaan ja hirtettiin 2. kesäkuuta 1948 Landsbergin vankilassa. Luokka:SS-sotilaat Luokka:Saksalaiset lääkärit Luokka:Saksalaiset teloitetut Luokka:Sotarikoksista teloitetut Luokka:Vuonna 1903 syntyneet Luokka:Vuonna 1948 kuolleet
Jarmo Punkkinen

Jarmo Punkkinen (s. 19. maaliskuuta 1951 Valkeala) on suomalainen hiihtovalmentaja. Hän on koulutukseltaan liikuntakasvatuksen kandidaatti. Punkkinen toimii ampumahiihtäjien Kaisa Mäkäräisen ja Olli Hiidensalon hiihtovalmentajana. Punkkinen kilpaili aikoinaan suunnistuksessa (10. sija Jukolan viestissä 1974, Kouvolan Rasti) ja hiihdossa. Hän on toiminut Suomen Ampumahiihtoliiton huippu-urheiluvaliokunnan puheenjohtajana ja Yleisradion hiihto- ja ampumahiihtoasiantuntijana. Punkkinen oli Italian hiihtäjien päävalmentaja vuosina 1984–1990 ja toimi samanaikaisesti hiihtäjä Manuela Di Centan henkilökohtaisena valmentajana vuodet 1987–1991. Sinä aikana Punkkinen sai lempinimen Italian hiihtomaineen kummisetä. Hän oli Ruotsin naisten joukkueen valmentajana 1992–1994. Hän valmensi myös Slovenian maajoukkuetta 1999–2001. Hän on toiminut myös Suomen hiihtoliiton nuorisovalmentajana 1979–1982. Punkkinen oli ampumahiihdon lajipäällikkönä vuosina 2005–2007. Italian poliisin suorittamissa kuulusteluissa hiihtäjät Antonio Confortola, Albert Walder ja Giulio Capitanio sanoivat käyttäneensä veritankkausta maajoukkuevalmentajan johdolla Punkkisen aikana. Silvano Barco kertoi, että Punkkinen suositteli hänelle veritankkausta. == Lähteet == *Kari-Pekka Kyrön haastattelu City-lehdessä 8/2001 ===Viitteet=== Luokka:Suomalaiset maastohiihtovalmentajat Luokka:Vuonna 1951 syntyneet Luokka:Elävät henkilöt
Jordan EJ15

Jordan EJ15 oli brittiläisen John McQuilliamin suunnittelema ja Jordanin käyttämä auto kaudella 2005. Autoa ajoivat tulokaskuljettajat portugalilainen Tiago Monteiro ja intialainen Narain Karthikeyan. Talli aloitti kauden 2005 Midland Groupin omistuksessa. Midland oli ostanut tallin jo tammikuussa, mutta talli sai kilpailla vielä Jordan Grand Prix -nimellä. Autoon moottorit valmisti japanilainen Toyota ja renkaat toimitti viime kauden tapaan Bridgestone. Kauden alussa ilmeni jälleen se, että EJ15-auto ei ollut tarpeeksi nopea. Talli kamppaili pääasiassa häntäpään sijoituksista yhdessä Minardin kanssa. Toyota-moottoreiden luotettavuus oli kuitenkin hyvä, joten tallille kertyi koko kauden aikana vain kuusi keskeytystä. Kauden kahdeksassa ensimmäisessä kilpailussa talli sijoittui kymmenen parhaan joukkoon vain kaksi kertaa, kun Monteiro ylsi kymmenenneksi Bahrainin ja Kanadan GP:ssä. Yhdysvaltain GP:ssä Michelinin renkaita käyttäneet kuljettajat joutuivat turvallisuussyistä johtuen vetäytymään kilpailusta, joten vain Bridgestonen renkaita käyttäneet tallit, joihin myös Jordan kuului, ajoivat keskenään kilpaa. Jordan saavutti historiansa viimeisen palkintopallisijoituksensa Monteiron ajettua kolmanneksi Ferrareiden perään. Karthikeyan täydensi päivän neljännellä sijallaan ennen Minardi-kaksikkoa Christijan Albers-Patrick Friesacher. Talli toi Saksan GP:hen päivitysversion autostaan. EJ15B:ksi nimetyn auton piti alun perin debytoida Ranskan GP:ssä, mutta talli ei kerennyt saamaan autoaan valmiiksi ajoissa. Tulokset eivät kuitenkaan parantuneet uudella autolla kovinkaan merkittävästi, mutta sillä saavutettiin tallin viimeiseksi jäänyt pistesija, kun Belgian GP:ssä Monteiro saavutti kahdeksannen tilan ja yhden pisteen. Talli sijoittui valmistajien MM-sarjassa toiseksi viimeiseksi sijalle yhdeksän. Taakse jäi ainoastaan Minardi. Pisteitä Jordan onnistui keräämään viimeisellä kaudellaan 12 kappaletta, joista 11 saavutettiin Yhdysvaltain GP:stä. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus Jordan Toyota AUS MAL BHR SMR ESP MON EUR CAN USA FRA GBR GER HUN TUR ITA BEL BRA JPN CHN 12 9. Tiago Monteiro 16 12 10 13 12 13 15 10 3 13 17 17 13 15 17 8 Kesk. 13 11 Narain Karthikeyan 15 11 Kesk. 12 13 Kesk. 16 Kesk. 4 15 Kesk. 16 12 14 20 11 15 15 Kesk. Robert Doornbos TD TD TD TD TD TD TD TD TD Franck Montagny TD Nicolas Kiesa TD TD TD TD TD TD TD Sakon Yamamoto TD == Aiheesta muualla == * Jordan EJ15 - The Formula One DataBase * Jordan EJ15 - ChicaneF1 * Jordan EJ15 - F1Olivier Luokka:Formula 1 -kausi 2005 Luokka:Jordanin Formula 1 -autot
Kalevan Lentopallo

Kalevan Lentopallo on 7. tammikuuta 1957 perustettu tamperelainen lentopallon erikoisseura. Seuran virallinen lyhenne on KaLe ja sen toiminta on junioripainotteista. Seurassa harjoittelee viikoittain noin 90 tyttöä ja poikaa E-junioreista A-junioreihin. Lisäksi seura toimii kilpa- ja veteraaniurheilun parissa. Kalevan lentopallo järjestää vuosittain veteraaneille tarkoitetun Pirkka-turnauksen. Turnauksen pelipaikka on Tampereen Messu- ja Urheilukeskus. Pirkka-turnauksia on järjestetty vuodesta 1986 lähtien. Tämän lisäksi seura järjestää loppukesästä junioreille tarkoitetun kansainvälisen Kolibri-turnauksen Tampereen Messu- ja Urheilukeskuksessa. Kolibri-turnauksia on järjestetty vuodesta 2007 alkaen. Kalevan Lentopallolle myönnettiin Nuori Suomi -sinettiseuran status vuonna 2006 tunnustuksena laadukkaasta junioritoiminnasta. ==KaLen joukkueet kaudella 2008-09== ===Naisten joukkueet=== * Naiset 1 * Naiset 2 (A-tytöt) ===Miesten Joukkueet=== * Miehet 1 ===Juniorijoukkueet=== * B-pojat * C-pojat * C-tytöt ja B2-tytöt * D-pojat * D-tytöt * E-F-tytöt * E-pojat ===Veteraanijoukkueet=== * Miehet50 * Miehet55 * Miehet60 * Miehet65-70 * Naiset40-55 ==Aiheesta muualla== *Seuran kotisivut Luokka:Suomalaiset lentopalloseurat Luokka:Tamperelaiset urheiluseurat Luokka:Vuonna 1957 perustetut urheiluseurat Luokka:Kaleva
Tangerang

Tangerang on kaupunki Bantenin provinssissa Indonesiassa. Se sijaitsee noin 20 kilometriä Jakartasta länteen. Tangerang on yksi Jabotabekin alueen suurimmista kaupungeista. Sen pinta-ala on 154 neliökilometriä, ja sen väkiluku oli vuoden 2015 väestönlaskennan mukaan 2 043 213. Jaavan saarella sijaitseva Tangerang on merkittävä teollisuus- ja tuotantokeskittymä, ja sen alueella toimii yli 1 000 tehdasta. Monilla kansainvälisillä suuryrityksillä on kaupungissa tuotantolaitoksia. Ilmastoltaan Tangerang on kuuma ja kostea. Tietyt alueet koostuvat soista. 2000-luvun alkupuolella Jakartan laajentuminen on saavuttanut Tangerangin, minkä seurauksena monet kaupungin asukkaista matkustavat Jakartaan töihin ja päinvastoin. == Lähteet == == Aiheesta muualla == * Tangerangin kaupungin viralliset sivut Luokka:Indonesian kaupungit
Hizenin provinssi

Hizenin provinssi () oli Japanin provinssi Kyūshūlla. Se rajautui Chikuzenin ja Chikugon provinsseihin ja kuului Saikaidōn alueeseen. Nykyisin Hizenin provinssin alue jakautuu Sagan ja Nagasakin prefektuurien kesken, mutta siihen ei kuulunut nykyisin Nagasakin prefektuuriin kuuluvia Tsushiman ja Ikin provinssien alueita. Provinssin vanha pääkaupunki sijaitsi nykyisen Yamaton kauppalan alueella. Toyotomi Hideyoshi ohjasi hyökkäyksiään Koreaan Hizenin Nagoyan kaupungista, ja Shimabaran kapina käytiin Hizenin alueella. Sengoku- kaudella alue jakautui useille daimiolle, joista rikkaimmilla oli linna Sagassa. == Lähteet == == Aiheesta muualla == Luokka:Sagan prefektuuri Luokka:Nagasakin prefektuuri Luokka:Japanin provinssit
Pyhä Gellért

Pyhä Gellért (lat. Gerardus, ital. Gerardo; n. 980 Italia – 1046 nyk. Budapest, Unkari), oli italialaissyntyinen pappi, jolla oli tärkeä rooli Unkarin kääntymisessä kristinuskoon. Hän oli Csanádin piispa ja toimi Unkarin ensimmäisen kristityn kuninkaan Tapanin pojan, prinssi Imren opettajana. Gellért oli myös Unkarin ensimmäinen nimeltä tunnettu kirkollisten tekstien kirjoittajaKontler s. 54.. Gellért kärsi marttyyrikuoleman vuonna 1046 nykyisessä Budapestissa, myöhemmin hänen mukaansa nimetyllä kukkulalla. Hän sai surmansa pakanallisessa kapinaliikkeessä, kun Unkarissa käytiin Tapani I:n kuoleman (1038) jälkeistä valtataistelua. Kapinalliset tappoivat monia piispoja ja pappeja, kunnes Andreas I (vallassa 1046–1060) kukisti heidät.Kontler s. 59–60 Legendan mukaan Gellért työnnettiin piikkitynnyriin ja vieritettiin jyrkältä vuorenrinteeltä alas Tonavaan, ja kesti seitsemän vuotta pestä kivet puhtaaksi hänen verestään.Barber & Roper-Evans s. 209, Török s. 111. Vuori nimettiin myöhemmin Gellértinvuoreksi, ja nykyään se on yksi Budapestin tunnetuimpia näköalapaikkoja. Kukkulan rinteessä näkyvällä paikalla on myös Gellértin muistomerkki. Gellért kanonisoitiin pyhimykseksi vuonna 1083 yhdessä Tapanin ja Imren kanssa, ja hän on yksi Unkarin suojeluspyhimyksistä. Hänet on haudattu Belvárosin seurakuntakirkkoon. ==Muistomerkki== Paikalle, missä Gellért luultavasti murhattiin, pystytettiin muistomerkki vuonna 1904. Muistomerkissä on veistos, suihkulähde ja puoliympyrän muotoinen pylväikkö. Veistos kuvaa pyhää Gellértiä, joka pitää ristiä koholla oikeassa kädessään ja jonka jalkojen juureen on polvistunut kristinuskoon kääntynyt unkarilainen. Veistoksen on suunnitellut Gyula Jankovits ja pylväikön Imre Francsek.Kaupunkikirjat s. 92. ==Lähteet== * * *} * ===Viitteet=== Luokka:Unkarin keskiaika Luokka:Unkarilaiset piispat Luokka:Italialaiset piispat Luokka:Italialaiset pyhimykset Luokka:Kristityt marttyyrit Luokka:Budapestin historia Luokka:Vuonna 980 syntyneet Luokka:Vuonna 1046 kuolleet
Jason Schmidt

thumb|Jason Schmidt Jason David Schmidt (s. 29. tammikuuta 1973) on yhdysvaltalainen baseballpelaaja (aloittava syöttäjä). Hän solmi 6. joulukuuta 2006 47 miljoonan dollarin kolmivuotissopimuksen Los Angeles Dodgersin kanssa. Schmidtin aiempina ammattilaisjoukkueina olivat olleet Atlanta Braves (1995–1996), Pittsburgh Pirates (1996–2001) ja San Francisco Giants (2001–2006). == Lähteet == Luokka:Yhdysvaltalaiset baseballpelaajat Luokka:Vuonna 1973 syntyneet Luokka:Elävät henkilöt
Gaylord Perry

Gaylord Jackson Perry (15. syyskuuta 1938 – 1. joulukuuta 2022 Gaffney, Etelä- Carolina) oli yhdysvaltalainen baseballsyöttäjä, joka loi pitkän Major League -uran vuosina 1962–1983. Viisinkertainen All-Star-pelaaja voitti Cy Young -palkinnon vuosina 1972 ja 1978. Perry kelpuutettiin Baseball Hall of Fameen vuonna 1991. == Lähteet == Luokka:Yhdysvaltalaiset baseballpelaajat Luokka:Vuonna 1938 syntyneet Luokka:Vuonna 2022 kuolleet
Guelph

Guelph on kaupunki Ontarion provinssissa Kanadassa. Se sijaitsee noin sata kilometriä Torontosta etelään valtateiden 6 ja 7 risteyksessä. Kaupungissa on asukkaita noin 127 000 (2006).Statistics Canada: Community Profiles for Guelph Guelph on Wellingtonin piirikunnan pääkaupunki, vaikka se on poliittisesti varsin itsenäinen suhteessa piirikuntaan. Guelph perustettiin 23. huhtikuuta 1827 englantilaisen Canada Companyn keskuspaikaksi. Sille myönnettiin kaupunkioikeudet vuonna 1879. Guelphin yliopisto on perustettu vuonna 1964. Yliopistossa on noin 20 000 opiskelijaa. == Lähteet == == Aiheesta muualla == Luokka:Ontarion kaupungit
Hieivuori

Hieivuori () on yleisnimitys Japanin Kioton kaupungin koillispuolella sijaitsevalle pohjois-eteläsuuntaiselle vuorijonolle. Alueen keskiosassa kohoavat tärkeimmät kaksi huippua ovat 848 metrin korkuinen Ōhiei (大比叡) ja 839 metrin korkuinen Shimeigadake (四明岳). Kioton prefektuurin ja Shigan prefektuurin välinen raja kulkee vuorijonoa pitkin. Hieivuori tunnetaan erityisesti Enryaku-jin buddhalaisesta temppelistä, Tendai-lahkon päätemppelistä, jonka Saichō perusti vuonna 788. Se on otettu Unescon maailmanperintöluetteloon ja se on historiansa aikana ollut yksi maan merkittävimmistä luostareista, jossa monet Japanin buddhalaisuuden keskeiset munkit ovat opiskelleet. Huippukautenaan Enryaku-ji käsitti jopa 3 000 alatemppeliä ja sillä oli voimakas soturimunkkien armeija. Oda Nobunaga hyökkäsikin temppeliin vuonna 1571 tuhoten valtaosan sen rakennuksista ja asukkaista, minkä vuoksi nykyiset rakennukset ovat Edo-kauden alkupuolelta. Nykyisin temppeliin kuuluu yli sata rakennusta, jotka jakautuvat kolmelle alueelle vanhan ikimetsän keskellä. Hieivuoren huipulta avautuu laaja panoraamanäkymä länteen Kiotoon ja itään Biwajärvelle mutta myös Suzuka- ja Tanbavuorille. Vuorelle pääsee sekä Kioton että Shigan puolelta funikulaareilla: Kiotosta Eizan-funikulaarilla ja köysiradalla, Shigasta Sakamoto-funikulaarilla. Temppelille asti johtaa maksullinen tie, jota pitkin huipulle pääsee myös linja-autolla. Temppelin alueella liikennöi sukkulabusseja. Runoudessa Hieivuorta on kutsuttu ”Kioton Fujiksi”, mikä viittaa myös paikan ainutlaatuisuuteen. Kuuluisa munkki Jien lausui Hieivuoresta: ”Maailmassa on paljon kaikenlaisia vuoria, mutta vain yksi Vuori, pyhä Hieivuori” (世の中に山てふ山は多かれど、山とは比叡の御山をぞいふ). == Lähteet == == Aiheesta muualla == *奥比叡ドライブウェイ Luokka:Kioton prefektuuri Luokka:Sagan prefektuuri Luokka:Japanin vuoret
Hiei

Hiei voi tarkoittaa seuraavia asioita: *Hieivuori, Kioton koillisosassa Japanissa *Hiei (1877), keisarillisen Japanin laivaston Kongō-luokan panssarikorvetti *Hiei (1912), keisarillisen Japanin laivaston Kongō-luokan taistelulaiva *Hiei (DDH-142), Japanin meri-itsepuolustusvoimien Haruna-luokan helikopterihävittäjä *Hiei (YuYu Hakusho), fiktiivinen anime- ja mangahahmo.
Saksan turkkilaiset

Saksan turkkilaiset ovat Saksassa asuvia turkkilaisia. Suurin osa heistä tuli 50 vuotta sitten Saksan talousnousun aikana työntekijöiksi paikallisiin tehtaisiin. Termiä käytetään usein koskemaan kaikkia Turkista tulleita ihmisiä. Turkkilaisia asuu Saksassa 2,7 miljoonaa ja kurdeja 800 000. ==Historia== Turkkilaisten laaja maahanmuutto Saksaan alkoi 1960-luvulla, kun Saksan ja Turkin välillä allekirjoitettiin vuonna 1961 työvoimasopimukset vierastyöläisten, niin sanottujen gastarbeitereiden vastaanottamisesta. Vuonna 1961 Saksaan muutti 7 116 turkkilaista. Vuoden 1973 öljykriisiin mennessä Saksaan oli muuttanut yli 900 000 turkkilaista. Tämän jälkeen Saksan talous lähti alamäkeen ja turkkilaisia muutti maahan parin seuraavan vuosikymmenen ajan lähinnä perheiden yhdistämisen kautta. Perheiden yhdistäminen loppui 1980-luvulla, mutta monet Saksan turkkilaiset hakevat edelleen puolisonsa Turkista. Suuri osa ensimmäisen polven Saksan turkkilaisista ei edelleenkään ole Saksan kansalaisia. Tämä johtuu siitä että Saksan kansalaisuuden saamiseksi pitää Turkin kansalaisuus mitätöidä, mitä monet turkkilaiset eivät halua tehdä. Saksassa ei ole kaksoiskansalaisuusjärjestelmää Turkin kanssa. Turkkilaisten muutto Saksaan on 2000-luvulla vähentynyt, ja muuttovirta Turkkiin päin on Saksan tilastokeskuksen tietojen mukaan vuodesta 2006 alkaen ollut suurempi kuin Saksaan ja kasvanut vähitellen. Syynä pidetään Turkin talouden nopeaa kasvua. Muuttajat ovat usein nuoria, jotka pitävät myös turkkilaisten imagoa Saksassa huonona, sen sijaan saksan kielen taito ja saksalainen koulutus ovat Turkissa etu, tosin monilla paluumuuttajilla turkin kielen taito on heikko ja sopeutuminen kulttuuriin vaikeaa.Ayla Albayrak, Saksan turkkilaiset palaavat tekemään töitä Turkissa, Helsingin Sanomat 2.3.2011 sivu B 6 ==Kulttuuri== ===Uskonto=== Valtaosa Saksan turkkilaisista on muslimeja. Koko Saksan muslimiväestöstä he muodostivat vuonna 2009 noin 63%. Islamin on katsottu olevan Saksan turkkilaiset kaikkein selvimmin kantaväestöstä erottava kulttuurillinen piirre. ===Kieli=== Turkin kieli on puhutuin vieras kieli Saksassa. Toisen ja kolmannen polven turkkilaiset puhuvat sitä usein saksalaisella korostuksella ja jopa paikallismurteen mukaisella korostuksella. Suurin osa turkkia puhuvista oppii sen kotonaan tai muiden turkkilaisten kautta. Monessa saksalaisessa koulussa on myös mahdollista opiskella turkkia vieraana kielenä. ===Sopeutuminen=== Saksan turkkilaisia on pidetty tutkimuksissa maan huonoiten kotoutuneena maahanmuuttajaryhmänä. 30 % turkkilaisista ei valmistu peruskoulusta ja vain 14 % suorittaa ylioppilastutkinnon. Turkkilaiset menestyvät suurista siirtolaisryhmistä huonoiten myös työmarkkinoilla. Myös pelkästään sosiaalituella elävien perheiden osuus turkkilaisten keskuudessa on suurempi kuin muilla siirtolaisilla. Vuonna 2010 tehdyssä tutkimuksessa turkkilaiset muodostivat 3% Saksan väestöstä, mutta käyttivät 6% Saksan sosiaaliavustuksista. ==Katso myös== *Islam Saksassa == Lähteet == ==Aiheesta muualla== * German Turks * German citizenship for Muslim German Turks * Integration of Turkish-Germans *
Kelowna

Kelowna on kaupunki Okanaganjärven rannalla Brittiläisen Kolumbian eteläosassa Kanadassa. Kaupungin väkiluku on noin 107 000 ja esikaupunkeineen 162 000 (2006). Kelowna perustettiin vuonna 1905, mutta ensimmäiset asukkaat olivat saapuneet seudulle jo 1850-luvulla. Kelowna on suurin kaupunki matkailupainotteisessa Okanaganlaaksossa. Matkailun ohella Kelownan elinkeinoihin kuuluu myös viininviljely. Kanadan vuoden 2001 väestönlaskennassa 41 % kelownalaisista ilmoittautui uskonnoltaan protestantiksi ja 18 % roomalaiskatoliseksi. Muiden uskontokuntien kannattajia oli 10 % väestöstä ja 32 % ei tunnustanut mitään uskontoa.Statistics Canada: Kelowna Community Profile == Lähteet == === Viitteet === == Aiheesta muualla == Luokka:Brittiläisen Kolumbian kaupungit
RoboCop 2

RoboCop 2 on vuoden 1990 satiirinen science fiction -toimintaelokuva, jonka ohjasi Irvin Kershner ja käsikirjoitti Frank Miller. Se on jatkoa vuoden 1987 RoboCop-elokuvalle, ja nimiroolissa näytteli viimeistä kertaa Peter Weller. Elokuva oli ehdokkaana kolmessa Saturn-palkinnon sarjassa: parhaasta science fiction -elokuvasta, erikoistehosteista ja nuoren näyttelijän suorituksesta. == Juoni == RoboCopin menestyksekkään käyttöönoton jälkeen OCP näkee tavoitteensa kaupungin rikollisuuden vähentämiseksi olevan lähempänä, mutta pian uusi huumausaine "Nuke" valtaa Detroitin kadut. Ryhmää johtaa jumalaa houraileva Cain, jonka kasvava huumetoiminta aiheuttaa liikaa vastusta RoboCopille. OCP yrittää muodostaa uuden version RoboCopista, mutta kaikki prototyypit ovat epäonnistuneita itsemurhaongelmien vuoksi. Paikalle saapuu tohtori Faxx, joka ottaa haltuunsa RoboCop 2 -projektin ja käyttää myöhemmin pahasti loukkaantuneen Cainin aivoja robotin luomiseen. Tämä kuitenkin osoittautuu olevan edelleen sama murhaaja. == Näyttelijät == == Sarjakuva == Sarjakuvistaankin tunnetun Frank Millerin ensimmäinen käsikirjoitusversiota oli tuottajien mielestä mahdotonta muuttaa elokuvaksi, ja siksi sitä jouduttiin karsimaan elokuvan tarpeisiin. Vuonna 2003 kuitenkin julkaistiin sarjakuvaromaani Frank Miller's RoboCop, joka perustui tarkasti Millerin laatimaan käsikirjoitukseen. ==Arvioita== Video-oppaassa vuodelta 1994 Bello Romano pitää elokuvaa rahastuksen makuisena ja sarjakuvamaisuudessaan välillä yksioikoisena toimintaelokuvana ja antaa sille kolme tähteä viidestä, mikä vastaa sanallista arviota ”hyvä”. ==Lähteet== Luokka:RoboCop-elokuvat Luokka:Vuoden 1990 yhdysvaltalaiset elokuvat Luokka:Irvin Kershnerin ohjaamat elokuvat Luokka:Päihdeaiheiset elokuvat Luokka:Supersankarielokuvat
S.E.M.T. Pielstick

S.E.M.T. Pielstick on ranskalainen dieselmoottoreiden valmistaja. Yrityksen kotipaikka sijaitsee Villepintessä. Yrityksellä on Ranskassa tuotantolaitokset Saint-Nazairessa ja Jouet Sur L’Auboisissa. S.E.M.T. Pielstick on MAN Dieselin omistuksessa. == Lisenssit == Pielstickin moottoreita on tuotettu/tuotetaan monilla lisensseillä ja niitä tunnetaan monilla eri nimillä, kuten: *Colt- Pielstick – Fairbanks Morse – Yhdysvallat *Crossley-Pielstick – Rolls-Royce Power Engineering – Britannia *Doosan-Pielstick Doosan Heavy Industries Construction Co (DHICO) -- Etelä-Korea *Hyundai-Pielstick – Hyundai Heavy Industries – Etelä-Korea *Kirloskar-Pielstick – Kirloskar Oil Engines Ltd. – Intia *Pielstick – Shaanxi Diesel Engine Works – Kiina *Wärtsilä-Pielstick – Wärtsilä Turun tehdas – Suomi == Lähteet == == Aiheesta muualla == *Yhtiön kotisivut Luokka:Ranskalaiset yritykset Luokka:Laivamoottorivalmistajat
Carstens Borchgrevink

Carstens Egeberg Borchgrevink (1. joulukuuta 1864 Christiania (nykyisin Oslo), Norja – 21. huhtikuuta 1934 Oslo, Norja) oli norjalainen opettaja ja tutkimusmatkailija. Hän johti ensimmäistä Antarktiksella maalla talvehtinutta Southern Cross -tutkimusretkikuntaa. Tämä vuonna 1899 Etelämantereelle Cape Adareen Southern Cross -nimisellä laivalla saapunut naparetkikunta pystytti jäättömään rannikon kohtaan mökin. Tätä ennen Borchgrevink oli osallistunut vuonna 1894 alkaneeseen valaanpyyntiretkeen Etelämantereelle. Borchgrevink syntyi 1. joulukuuta 1864 Norjassa. Hänen isänsä oli lakimies Henrik Christian Borchgrevink ja hänen äitinsä oli Anne, o.s. Ridley. Hän opiskeli Tharandtissa, Saksassa lähellä Dresdeniä sijaitsevassa Royal Saxon Academy of Forestryssa luonnontieteitä. Hän palasi Norjaan vuonna 1888. Pian palaamisensa jälkeen hän muutti siirtolaiseksi Australiaan jossa työskenteli Queenslandissa ja New South Walesissa. Vuodet 1892–1894 hän opetti Cooerwull Academyissa Bowenfelsissä New South Walesissa luonnontieteitä ja kieliä. == Lähteet == == Aiheesta muualla == * * Luokka:Naparetkeilijät Luokka:Norjalaiset tutkimusmatkailijat Luokka:Vuonna 1864 syntyneet Luokka:Vuonna 1934 kuolleet
Alessandro Andrei

Alessandro Andrei (s. 3. tammikuuta 1959 Firenze, Toscana) on italialainen kuulantyöntäjä. Hän voitti olympiakultaa Los Angelesissa 1984 ja MM-hopeaa Roomassa 1987. Sisäratojen EM-kisoissa hän voitti pronssia vuonna 1984 Göteborgissa. 12\. elokuuta 1987 Andrei työnsi Italian Viareggiossa uuden maailmanennätyksen 22,91 metriä. Hän työnsi kilpailussa jokaisella työnnöllään yli entisen ennätyksensä 22,17 ja paransi entistä Udo Beyerin maailmanennätystä (22,64 m) kolmesti. Andrein sarja kilpailussa oli 22,19–22,37–22,72–22,84–22,91–22,74. Vasta elokuussa 2020 toinen työntäjä, yhdysvaltalainen Ryan Crouser, teki sarjan, jossa kaikki kuusi työntöä olivat yli 22 metrin. Andrein ennätys säilyi Italian ennätyksenä toukokuuhun 2024 asti, jolloin sen rikkoi Leonardo Fabbri tuloksella 22,95. == Lähteet == * === Viitteet === Luokka:Italialaiset kuulantyöntäjät Luokka:Italialaiset olympiavoittajat Luokka:Vuonna 1959 syntyneet Luokka:Elävät henkilöt
Antti Korpi

Antti Korpi on fiktiivinen henkilö, joka esiintyy useissa Ilkka Remeksen kirjoissa. ==Työ== Antti Korpi on ammatiltaan poliisi. Hän työskentelee etsivänä Euroopan unionin terrorismin vastaiseen työhön keskittyvässä rikostiedusteluyksikössä Brysselissä. Työnsä takia hän matkustelee usein ympäri Eurooppaa ja joutuu vaarallisiin tilanteisiin. Aiemmin Korpi on työskennellyt Suomessa Keskusrikospoliisissa ja SUPO:ssa. Hänet tunnetaan töissä rehellisyydestään ja rohkeudestaan. Korpi joutuu kuitenkin usein töissä kiistoihin ja vaikeuksiin itsepäisyytensä ja suorapuheisuutensa takia. ==Yksityiselämä== Antti Korpi asuu Brysselissä. Hänellä on murrosikäinen poika Aaro Korpi, joka on Remeksen nuortenkirjojen päähenkilö. Antin puoliso Soile Korpi työskentelee fyysikkona CERN:n tutkimuslaitoksessa. Antti Korven äiti asuu Porvoossa, jossa Korpi käy usein häntä tapaamassa. Korven isä on entinen SUPO:n agentti. == Kirjat == *Ikiyö (2003) *Piraatit (2003) *Hiroshiman portti (2004) *Musta kobra (2004) *Nimessä ja veressä (2005) *6/12 (2006) *Isku ytimeen (2009) ==Aiheesta muualla== * Ilkka Remes Luokka:Kirjallisuuden henkilöhahmot Luokka:Kuvitteelliset poliisit